【辰集中】【木部】杠《唐韵》《集韵》《韵会》古双切《正韵》居郞切,音江。《说文》牀前横木也。《徐曰》今人谓之牀桯。《急就篇》妻妇聘嫁齎媵僮,奴婢私隶枕牀杠。《方言》秦晋之闲谓之杠。又旌旗竿。《尔雅·释天》素锦绸杠。《注》谓以白地锦韬旗之竿。《广雅》天子杠高九仞,诸侯七,大夫五。又铭橦也。《仪礼·士丧礼》竹杠长三尺。又小桥谓之杠。《孟子》徒杠成。又《博雅》杠,举也。又星名。《晋书·天文志》大帝上九星曰华盖,下九星曰杠,华盖之柄也。又《集韵》《类篇》沽红切,音公。地名。《前汉·曹参传》攻杠里,大破之。○按《唐韵》杠音工,古音也。《字汇》作叶音,非。